Vyhodnotenie pripomienkového konania
(A – akceptované, N – neakceptované)

P. č.	Subjekt	Obsah pripomienky	Riešenie pripomienky	
1.	Ministerstvo vnútra SR	Zhodnotenie platnej právnej úpravy, najmä vzťah navrhovaného zákona s ňou je veľmi povrchný a nepresný, napríklad použitie ustanovenia článku 18 ods. 2 písm. c), čo sa priamo premieta do záverečných ustanovení (zrušiť len niektoré zákony, aj keď novelizuje napríklad zákon SNR č. 347/1990 Zb. a pod.). Zásadná pripomienka.	A; text upravený	
		Vzhľadom na to, že v návrhu sa používajú pojmy, ktoré nie sú v právnom poriadku SR známe (logistika, obranné plánovanie, civilné núdzové plánovanie a pod.) nie je možné sa k navrhovaným väzbám kvalifikovane vyjadriť. Sme toho názoru, že civilné núdzové plánovanie nie je súčasťou obranného plánovania tak, ako sa to predkladá na strane 10 bod 5 návrhu, keďže civilné núdzové plánovanie by malo zahŕňať  širšiu problematiku akou je obrana. Zásadná pripomienka.	A; text upravený	
		Potreba spracovania materiálu je zdôraznená vo všeobecnej časti v bode 2. Spracovateľ však v návrhu neuviedol, v čom platná legislatíva nezodpovedá súčasným pomerom v SR. Tiež absentuje odvolanie na platný koncepčný materiál. Zásadná pripomienka.	A; text upravený	
		V bode 3 (organizácia a riadenie obrany) by navrhovaná pôsobnosť MO SR „koordinovať činnosť ministerstiev, ostatných ústredných orgánov štátnej správy, krajských úradov, okresných úradov, ďalších štátnych orgánov a Národnej banky Slovenska zasahovala do koordinačnej právomoci MV SR ustanovenej v § 11 ods. 3 písmeno a) zákona NR SR č. 222/1996 Z. z., preto je potrebné navrhované znenie spresniť tak, že oprávnenie sa týka iba plnenia úloh štátnej správy na úseku obrany. Zásadná pripomienka.	A; text upravený	
		Na strane 6 je pôsobnosť MO SR vyjadrená v rozpore s ustanovením § 19 zákona SNR č. 347/1990 Zb. o organizácii ministerstiev a ostatných ústredných orgánoch štátnej správy v znení neskorších predpisov, podľa ktorého MO SR je ústredným orgánom štátnej správy SR, okrem iného aj pre koordináciu činností štátnej správy, orgánov územnej samosprávy a právnických osôb pri príprave na obranu SR a nie len pre vojenské správy a okresné vojenské správy tak, ako sa to v návrhu uvádza. Zásadná pripomienka.	A; text upravený	
		Na strane 7 a 8 v ods.  Ministerstvá ..., Krajský úrad, Okresný úrad a Obec je potrebné vyšpecifikovať, kto a čo bude zabezpečovať (napríklad v súlade s Vestníkom vlády SR čiastka 9 z 16. 11. 1999) a povinnosti zosúladiť s novou koncepciou reformy verejnej a štátnej správy. Zásadná pripomienka.	A čiastočne; pôsobnosť KÚ, OÚ a obcí bude bližšie uvedená v návrhu zákona; koncepcia decentralizácie a modernizácie verejnej správy ešte nebola schválená, po jej schválení bude text primerane upravený	
		Pôsobnosť okresnej vojenskej správy, okresného úradu a obce sú napríklad pri ustanovení povinnosti viesť evidenciu vecných prostriedkov potrebných na zabezpečenie úloh obrany štátu a v niektorých ďalších povinnostiach duplicitné, pričom nie je stanovený rozsah. Zásadná pripomienka.	A; text upravený	
		Na strane 10 v bode 5 sa podľa názvu hovorí o systéme obranného plánovania, ale obsah pojednáva len o obrannom plánovaní, a to veľmi diskutabilne a nesprávne. Zásadná pripomienka.	A; text upravený	
		Na strane 11 v bode 7 je v príprave občanov na obranu nesprávne použitá príprava na civilnú ochranu. Tento pojem je upravený v § 18 zákona NR SR                 č. 42/1994 Z. z. o civilnej ochrane obyvateľstva v znení zákona č. 117/1998 Z. z. a nepredpokladá, že by bola súčasťou prípravy na obranu. Zásadná pripomienka.	A; text upravený	
		V bode 7 je ďalej potrebné vypustiť slová „spoločenské záujmové organizácie“ ako nadbytočné a nepresné, lebo v podstate ide o občianske združenia. Zásadná pripomienka.	A; text upravený	
		V bode 8 (náhrady) sa navrhuje zaviesť inštitút skráteného vyvlastňovacieho konania. Keďže ide o závažný zásah do práv a oprávnených záujmov občanov, je nevyhnutné toto riešenie bližšie objasniť v legislatívnom zámere. Zásadná pripomienka.	A; text upravený	
		Na strane 12 v bode 9 je potrebné vyjadriť z pohľadu sankcií aj pôsobnosť orgánov samosprávy, pretože aj tie ukladajú podľa návrhu povinnosti.
Zásadná pripomienka.	A; text upravený	
		Po formálnej stránke odporúčame:
V bode 3 ods. vláda Slovenskej republiky a Ministerstvo obrany Slovenskej republiky zvážiť nahradenie termínu „bezpečnosť štátu“, resp. „bezpečnosť a obrana štátu“ termínom „obranyschopnosť štátu“.	N; návrh vychádza z  pripravovaného návrhu ústavného zákona o bezpečnosti SR, do ktorého dikcie bol  uvedený pojem zavedený 	
		V bode 3 ods. Úrad vojenskej správy v zarážke 4 bližšie špecifikovať druh objektov osobitnej dôležitosti a ďalších dôležitých objektov vzhľadom k obsahu ods. Ministerstvá ... a Národná banka Slovenska.	Bezpredmetné; text štvrtej odrážky je vypustený 	
		V bode 3 ods. Okresný úrad v zarážke 3 upraviť text na „... vykonať vybrané pomocné práce...“ vzhľadom na obdobnú kompetenciu obce.	N; povinnosť vykonať pomocné práce je súčasťou pracovnej povinnosti	
2.	Ministerstvo financií SR	Vzhľadom na navrhované úlohy obciam žiadame predkladateľa tento návrh dopracovať aj o predpokladané finančné dôsledky na   rozpočty  obcí v zmysle § 51 zákona NR SR č. 303/1995 Z. z. o rozpočtových pravidlách.	N; úlohy obcí sa nemenia oproti súčasnému stavu, na plnenie týchto úloh poskytujú obciam materiálne zabezpečenie okresné vojenské správy 	
		Je potrebné doplniť časť II bod 3 v tom zmysle, či organizácia vojenskej správy bude kopírovať organizáciu miestnej štátnej správy. V tomto smere je potrebné definovať kompetencie a územnú pôsobnosť úradov vojenskej správy.	A; text upravený	
		V časti II bod 3 zámeru absentuje úloha prezidenta, prípadne iných štátnych orgánov pri organizácii a riadení obrany.	A čiastočne;  text upravený, v súlade s Ústavou SR čl.102 ods.1 písm. k) je prezident hlavným veliteľom ozbrojených síl, nie však orgánom riadenia 	
		Odporúčame prehodnotiť úlohu NBS, pretože finančné zdroje na zabezpečenie obrany sú zo štátneho rozpočtu, preto ich nezabezpečuje NBS, ale MF SR.	A; text upravený	
		Keďže povinnosti vybraných právnických a fyzických osôb pri zabezpečovaní obrany podľa bodu 4 môžu byť upravené len týmto zákonom (čl. 13 Ústavy SR), žiadame do zámeru doplniť, o ktoré osoby pôjde.	A; uvedené právnické osoby a fyzické osoby budú určené spôsobom vymedzeným v zákone o obrane SR	
3.	Ministerstvo hospodárstva SR	S ohľadom na skutočnosť, že zákon o obrane SR musí tvoriť vzájomne previazaný celok so zákonom o hospodárskej mobilizácii žiadame o vytvorenie podmienok na samostatné rokovanie, v rámci ktorého sa zabezpečí harmonizácia  ustanovení oboch zákonov.	A; po porade zástupcov MO SR a MH SR sa dospelo k záveru, že hospodárska mobilizácia bude upravená osobitným zákonom a obidva zákony budú predlo-žené do schvaľovacieho procesu súčasne.	
		Ďalej navrhujeme zvážiť obsah ustanovenia „Ministerstvá a ostatné ústredné orgány štátnej správy Slovenskej republiky najmä: zabezpečujú stráženie objektov osobitnej dôležitosti a ďalších dôležitých objektov určených vládou Slovenskej republiky“, nakoľko realizácia predmetného ustanovenia spôsobí pravdepodobne neriešiteľné problémy (kto bude strážiť s akou výzbrojou ?)	A; text bol upravený. Bolo vypustené slovo „stráženie“ a bolo nahradené slovom „ochrana“, ktoré vyjadruje, že ústredný orgán  je, zodpovedný      za zabezpečovanie ochrany objektov 	
4.	Ministerstvo zdravotníctva SR	Na str. 6, odsek Okresná vojenská správa, druhá odrážka zdola, navrhujeme slovo „dopĺňanie“ nahradiť slovom „doplňovanie“, ktoré sa opakovane používa v predkladaných materiáloch.	A; text upravený	
		Na str. 7, odsek Ministerstvá a ostatné ústredné orgány štátnej správy SR, navrhujeme ustanovenie doplniť o tieto úlohy:
-	zabezpečujú hospodársku mobilizáciu,
-	zabezpečujú civilnú ochranu obyvateľstva.	N; hospodárska mobilizácia patrí do pôsobnosti MH SR a civilná ochrana do pôsobnosti MV SR	
5.	Ministerstvo spravodlivosti SR	V bode 2 odporúčame zvážiť potrebu definovania pojmov v navrhovanom rozsahu (napr. pomocné práce, vecné prostriedky).	Bezpredmetné; bod 2 je vypustený	
		V bode 3 pri pôsobnosti MO SR v tretej úlohe od konca treba doplniť o koordináciu akej činnosti pôjde (asi plnenie úloh na úseku obrany).	A; text upravený	
		Odporúčame bod 10 návrhu posúdiť v príčinnej súvislosti s § 55 ods. 1 zákona č. 71/1967 Zb. o správnom konaní (odkladný účinok odvolania) za situácie, že sa bude rozhodovať v čase vojenského ohrozenia Slovenskej republiky alebo vojnového stavu.	A; text upravený	
6.	Ministerstvo zahraničných  vecí SR	V bode I. 1 na záver odseku doplniť za slová „štátom EÚ“ vložiť slová „a NATO“.	A; text upravený	
		V bode I. 1 navrhujeme uviesť, akým spôsobom legislatívny zámer zákona vychádza z pripravovanej Obrannej stratégie SR.	A; text upravený	
		V bode I. 3 upresniť, v čom spočíva nekompatibilita navrhovaného materiálu s právom EÚ a akým spôsobom sa odstráni vstupom SR do EÚ.	N; úprava obrany je vnútornou záležitosťou každého štátu, a to i členských štátov EÚ 	
		V bode II. 3. odseku „Ministerstvo obrany SR najmä“ doplniť v druhej odrážke pred slová „analyzuje a vyhodnocuje“ vložiť slová „v spolupráci s Ministerstvom zahraničných vecí  SR“	A; text upravený	
7.

	Ministerstvo dopravy, pôšt a telekomunikácií SR	K Všeobecnej časti
V bode 1. odsek 2 v tretej vete odporúčame preformulovať text z dôvodu jeho nezrozumiteľnosti.	A; text upravený	
		V bode 2. odsek 10 v šiestom riadku odporúčame za slovom „Slovenskej“ doplniť slovo „republiky“	A; text upravený	

		Cieľ legislatívneho zámeru
V odseku 2 text tretej odrážky odporúčame nahradiť textom: „- upraviť pôsobnosť ministerstiev, ostatných ústredných orgánov štátnej správy, ďalších štátnych orgánov a obcí na úseku obrany“.	N; ministerstvá a aj ostatné ústredné  orgány štátnej správy sú štátne orgány	

		V bode 3. Organizácia a riadenie obrany v časti Ministerstvo obrany Slovenskej republiky poukazujeme na to, že odrážky 11 a 13 sú v rozpore s poslednou odrážkou časti Vláda Slovenskej republiky. Ak vláda riadi ministerstvá ... na úseku obrany, je diskutabilné, či Ministerstvo obrany Slovenskej republiky koordinuje a usmerňuje ministerstvá na úseku obrany zo zákona.	A čiastočne; koordinačná činnosť MO SR na úseku obrany je nezastupiteľná 	

		V bode 3. Organizácia a riadenie obrany v časti Ministerstvo obrany Slovenskej republiky v piatej odrážke v prvom riadku odporúčame za slová „rieši prípravu“ doplniť slová „a budovanie“ a v druhom riadku odporúčame za slová „pri príprave“ doplniť slová „a budovaní“.	N; príprava obrannej infraštruktúry zahŕňa aj jej  budovanie	
		V bode 3. Organizácia a riadenie obrany v časti Ministerstvo obrany Slovenskej republiky v jedenástej  odrážke v druhom riadku odporúčame za slová Národnej banky Slovenska doplniť slová „pri príprave na obranu Slovenskej republiky“.	A čiastočne; text upravený	
		V bode 3. Organizácia a riadenie obrany v časti Ministerstvá a ostatné ústredné orgány štátnej správy Slovenskej republiky v poslednej odrážke odporúčame upraviť text nasledujúcim spôsobom: „- riadia a kontrolujú prípravu opatrení obrany štátu v systéme hospodárskej mobilizácie“.	N; hospodárska mobilizácia patrí do pôsobnosti MH SR (zákon č. 347/1990 Zb. v znení neskorších predpisov)	

		V bode 4. Práva a povinnosti ... odporúčame rozdeliť úlohy na obranu  a hospodársku mobilizáciu, definovať subjekty hospodárskej mobilizácie a obsahovú stránku v oboch zákonoch (v zákone o obrane a v zákone o hospodárskej mobilizácii).	N; hospodárska mobilizácia patrí do pôsobnosti MH SR (zákon č. 347/1990 Zb. v znení neskorších predpisov)	
		V bode 4. na strane 10 v druhom riadku odporúčame za slovami „právnické osoby“ vypustiť slovo „alebo“ a nahradiť ho spojkou „a“. 	A; text upravený	
		Názov textu v bode 6. Odporúčame upraviť nasledujúcim spôsobom: „6. Príprava, budovanie a rozvoj obrannej infraštruktúry“.	N; budovanie je obsiahnuté v rozvoji obrannej infraštruktúry	
		V bode 7. Príprava občanov na obranu  - nie je riešená povinnosť orgánov štátnej správy, samosprávy, právnických osôb a fyzických osôb organizovať a vykonávať prípravu občanov na obranu a nie je riešená náhrada za túto činnosť. Uviesť aj spôsob finančnej náhrady za vykonávanie prípravy občanov na obranu.	N; príprava občanov na obranu nie je v tomto bode chápaná ako povinnosť uvedených subjektov ju zabezpečovať	

		V bode 9. v  treťom riadku odporúčame preformulovať text druhej vety z dôvodu jej nezrozumiteľnosti. 

	A; text upravený	

	

	Text bodu 11. odporúčame upraviť až na základe výsledkov a záverov ďalších medzinárodných rokovaní expertov a ministrov obrany, vnútra a dopravy, pôšt a telekomunikácií Slovenskej republiky.	Bezpredmetné;  rokovania sa konali až na úrovni ministrov dotknutých rezortov	
		Na str. 3, 1.ods. a ďalej v celom materiáli zmeniť názov okresný a krajský úrad v zmysle pripravovaného nového zákona o organizácii miestnej štátnej správy a územnosprávnom členení SR. Zásadná pripomienka.

	Pripomienka vzatá späť

		Účinnosť zákona o obrane SR ods 1. 1. 2001 je nereálna. Zásadná pripomienka.
	A; účinnosť upravená od 1. júla 2002

8.	Úrad vlády SR – Sekcia obrany a bezpečnosti	Legislatívny zámer nie je predkladaný v súlade s Plánom legislatívnych úloh vlády SR. Patrí do skupiny zákonov, ktoré majú byť zaradené do Plánu legislatívnych úloh vlády na rok 2000, len v prípade schválenia novely Ústavy SR.	Bezpredmetné; Legislatívny zámer sa predkladá podľa Plánu legislatívnych úloh vlády SR na rok 2001 	
		Pracovníci SOB ÚV SR opakovane upozorňovali, že predkladaniu zákonov, dotýkajúcich sa bezpečnosti  (obrany) SR, musí predchádzať príprava a schválenie ucelenej bezpečnostnej a obrannej stratégie, koncepcie reformy ozbrojených síl a zabezpečenia obrany štátu. Zásadná pripomienka.	A čiastočne;  návrhy zákonov sú pripra-vované  v súlade s koncepčnými doku-mentmi. Bezpečnostná stratégia je schválená vládou SR a predložená NR SR. Obranná stratégia je schválená vládou SR a  predložená NR SR.	
		Legislatívny zámer návrhu zákona o obrane SR je možné predložiť do legislatívneho procesu až po schválení (Národnej) Bezpečnostnej stratégie SR a (Národnej) Obrannej stratégie SR vládou a Národnou radou SR Zásadná pripomienka.
Naše pripomienky k jednotlivým častiam (cieľom) posudzovaného legislatívneho zámeru návrhu zákona o obrane, vzhľadom na uvedené všeobecné pripomienky, by boli bezpredmetné.	A čiastočne;  návrhy zákonov sú pripravované  v súlade s koncepčnými dokumentmi. Bezpečnostná stratégia je schválená vládou SR a predložená NR SR. Obranná stratégia je schválená vládou SR a  predložená NR SR.	
9.	Vojenská kancelária prezidenta SR	Všeobecne: V predloženom legislatívnom zámere návrhu zákona o obrane absentuje úprava postavenia prezidenta SR pri obrane SR. Prezident je podľa článku 102 ods. 1, písm. k) hlavným veliteľom ozbrojených síl. Hlavný veliteľ ozbrojených síl musí mať možnosť navrhovať prijatie politických, vojenských, hospodárskych, finančných a iných opatrení súvisiacich s obranou SR.	A-čiastočne; postavenie prezidenta bude upravené v  legislatívnom zámere návrhu zákona o ozbrojených silách; upravuje sa však pôsobnosť MO SR na úseku podávania informácií prezidentovi republiky o stave obrany	
		Negatívom predkladaného legislatívneho zámeru návrhu zákona o obrane je skutočnosť absencie subjektu, ktorý bude riadiť a zodpovedať za opatrenia prijímané na obranu SR. Odporúčam doplniť.	A; text upravený

		Predkladateľ v celom texte legislatívneho zámeru návrhu zákona o obrane nenavrhuje žiadne opatrenia na obranu SR v čase vojny. Navrhuje opatrenia iba v čase vojnového stavu. Javí sa ako potrebné doplniť predkladaný materiál aj o opatrenia prijímané na obranu SR v čase vojny. Odporúčam doplniť.	N; v súlade s čl. 5 návrhu ústavného zákona o bezpečnosti SR, ak vznikne potreba prijímať opatrenia na obranu SR v čase vojny, vyhlási sa vojnový stav	
		Odporúčam predkladaný materiál doplniť aj o úlohy a postavenie National Military Command Center pri obrane SR vzhľadom na navrhovaný „Zámer reformy riadenia obrany štátu“.	N; NMCC zatiaľ nebolo zriadené	
		K bodu 2 – odporúčam do základných pojmov zahrnúť aj definície: majetok ozbrojených síl, úschova majetku ozbrojených síl, správa majetku ozbrojených síl, zachovanie výrobných prostriedkov.	Bezpredmetné; bod 2 je vypustený	
		K bodu 3 – žiadam doplniť o postavenie prezidenta SR, ako hlavného veliteľa ozbrojených síl pri obrane SR (napr. právo navrhovať politické, vojenské, hospodárske, finančné, organizačné a iné opatrenia, právo kontroly opatrení prijímaných na obranu SR, právo vyžadovať správy o stave obrany SR). Zásadná pripomienka.	N; po vzájomnom vysvetlení bol prijatý záver, že právomoci prezidenta ako hlavného veliteľa ozbrojených síl budú upravené v zákone o ozbrojených silách	
		Na strane 6 žiadam vypustiť štvrtý odsek zhora. Vojenské obranné spravodajstvo nevykonáva žiadnu štátnu správu.	A; text upravený	
		K bodu 4 – z návrhu nie je jasné aké kritériá budú požadované od „...vybraných právnických osôb a fyzických osôb pri zabezpečovaní úloh na úseku obrany ...“ a ktorý subjekt bude tieto osoby vyberať. Odporúčam doplniť.	A čiastočne; pri určovaní týchto osôb budú uplatnené kritériá podmienené úlohami príslušnej okresnej vojenskej správy	
		Odporúčam tento bod doplniť o povinnosť zachovania výrobných prostriedkov a o povinnosť udržiavať určené vecné prostriedky v prevádzky schopnom stave a upraviť spôsob náhrady a udržiavanie určených vecných prostriedkov v prevádzky schopnom stave.	N; upraví zákon o hospodárskej mobilizácii	
		Vybraným právnickým osobám a fyzickým osobám je navrhované oprávnenie uplatňovať náhradu za poskytnuté vecné prostriedky a i za úschovu a správu majetku ozbrojených síl, ale nemajú povinnosť poskytnúť vecné prostriedky ani uschovávať a spravovať majetok ozbrojených síl.	A; text upravený	
		K bodu 8 – odporúčam do náhrad doplniť i náhradu za správu a úschovu majetku ozbrojených síl a za zachovanie výrobných prostriedkov.	A čiastočne; zachovanie výrobných prostriedkov nie je predmetom úpravy tohto zákona	
10.	Správa štátnych hmotných rezerv SR	Časť 4, str. 9 – Povinnosti fyzických osôb navrhujeme doplniť: „Povinnosť vykonávať pomocné práce ... práce pracovnom vzťahu“ vložiť slová „a občanmi Slovenskej republiky a majú trvalý pobyt...“.	A; text upravený	
11.	Štatistický úrad SR	V časti II bod 4 viazať pracovnú povinnosť a povinnosť vykonávať pomocné práce nielen na trvalý pobyt na území SR, ale aj na štátne občianstvo SR.	A; text upravený	
		V časti II bod 6 druhý odstavec doplniť k subjektom, ktoré vykonávajú prípravu obrannej infraštruktúry, aj obce, resp. orgány miestnej samosprávy, keďže sa im v bode stanovujú úlohy pri organizácii a riadení obrany.	A; text upravený	
		V časti II bod 8 druhý odstavec upresniť, akou dohodou a za akých podmienok možno nehnuteľný majetok získať do vlastníctva štátu, pretože by mohlo dochádzať k zneužitiu tejto dohody.	N; náležitosti uvedenej dohody sa budú spravovať príslušnými ustanoveniami Občianskeho zákonníka	
		V časti II uviesť bod 4 (Práva a povinnosti vybraných právnických osôb a fyzických osôb ...) ako bod 7 a body 7 až 12 prečíslovať.	N;  štruktúra legislatívneho zámeru návrhu zákona zodpovedá obsahovej nadväznosti jeho jednotlivých ustanovení 	
12.	Úrad geodézie, kartografie a katastra SR	Odporúčame:
-	doplniť pôsobnosť okresnej vojenskej správy a úradu vojenskej správy podľa návrhu zákona o obrane,

- vysporiadať sa s pojmom branná pohotovosť štátu (§ 5 zákona č. 40/1961 Zb. ako aj  ďalšie všeobecne záväzné právne predpisy používajúce tento pojem).	N; pripomienka nezrozumiteľná

N; s obsahom  pojmu sa vysporadúva návrh ústavného zákona o bezpečnosti SR (obdobie pred vyhlásením vojnového stavu)	
13.	Združenie miest a obcí Slovenska	V ďalšom legislatívnom procese je žiaduce návrh zákona zosúladiť s Koncepciou decentralizácie a modernizácie verejnej správy, ktorá bola schválená uznesením vlády SR č. 230/2000 z 11. 4. 2000. V koncepcii sa na úseku obrany štátu nepredpokladá s presunom kompetencií z orgánov štátu na orgány samosprávy. Predložený legislatívny zámer presun kompetencií na obce a mestá predpokladá. Z tohto dôvodu požadujeme kvantifikáciu finančnej náročnosti zabezpečovania navrhovaných úloh obcami a mestami a ich krytie v štátnom rozpočte.	N; nie sú zmenené všeobecne záväzné právne predpisy súvisiace s Koncepciou decentralizácie a modernizácie verejnej správy; úlohy obcí sa nemenia oproti súčasnému stavu, na plnenie týchto úloh poskytujú obciam materiálne zabezpečenie okresné vojenské správy	
14.
	Konfederácia odborových zväzov SR	K bodu 1 – zákon by mal riešiť zabezpečenie obrany SR pred vonkajším napadnutím, čo odporúčame exaktne uviesť.	N; návrh upravuje obranu SR všeobecne 	

	
K bodu 3 – považujeme za zbytočné v zákone uvádzať pôsobnosť ÚVS a OVS, nakoľko je to pôsobnosť ministerstva.	
N; ÚVS a OVS sú samostatnými orgánmi štátnej správy	
		K bodu 4 – pracovná povinnosť – zámer je v rozpore s Dohovorom MOP č. 29 (publikovaný v Zb. z. č. 506/1990) o nútenej alebo povinnej práci, a to vo viacerých prípadoch – napr. maximálna doba 60 dní (čl. 12 Dohovoru), nie je riešená otázka odmeňovania. Úplne neprípustné je navrhované skončenie pracovného pomeru ako povinnosť. Vzhľadom k týmto výhradám považujeme tieto pripomienky za zásadné. Odporúčame pri uplatnení možnosti nariadiť nútenú prácu, ako to predpokladá citovaný dohovor MOP, vychádzať z riešenia použitého v ČR (z. č. 222/1999 Sb.). Zároveň pripomíname, že v súlade s týmto Dohovorom je potrebné vydať predpisy, upravujúce túto oblasť, vrátane možnej ochrany občanov proti nezákonne vymáhanej nútenej práci, čo sa považuje za trestný čin. Pri riešení pracovnej povinnosti zásadne žiadame zosúladenie s Dohovorom MOP č. 29.	N; podľa čl. 4 Dohovoru o ochrane ľudských práv a základných slobôd (č. 209/1992 Zb.) sa takáto práca nepovažuje za nútenú prácu; obdobne v  čl. 2 Dohovoru MOP č. 29 je upravené, aká práca sa nepovažuje za nútenú prácu.
Predkladateľ od pripomienky odstúpil.